Nutella-brood: Bak stap-vir-stap saam met die Klits-en-klets-blogger | SARIE
FOTO: Estvan Vermeulen	12 Maart 2014
Nutella-brood: Bak stap-vir-stap saam met die Klits-en-klets-blogger	deur SARIE.com-span
Die sjokoladebrood lyk indrukwekkend, maar dis eintlik baie maklik om dié Nutella-vlegsel te bak. Die Klits-en-klets-blogger, Liezl Vermeulen, wys jou stap vir stap om dit soos ’n bobaas-bakker te doen.
Diegene wat allergies is vir neute kan Nutella met gewone sjokoladesmeer vervang.
10 g gis
125 ml louwarm water
35 ml gesmelte botter
80 – 100 g Nutella
1. Voorverhit die oond op 170°C. Plaas droë bestanddele saam in ’n mengbak. Meng nat bestanddele goed. Giet die nat beslag by die droë bestanddele en knie met die hand of ’n elektriese menger totdat die deeg bymekaarkom en elasties voel. Plaas in ’n bak met ’n druppel olie op die bodem, bedek met kleefplastiek en los op ’n warm plek om te rys tot dubbel die grootte.
2. Rol deeg sowat 3 – 4 mm dik uit op ’n meelbestrooide oppervlak.
3. Smeer die uitgerolde deeg met Nutella. Wees versigtig om nie té veel op te smeer nie. Los ook 2 cm aan die een kant oop om te verseker dat jou vulsel nie uitloop nie. Rol die deeg stadig op na die kant toe wat nie gesmeer is nie.
5. Sny die gerolde brood met ’n skêr in die lengte middeldeur.
6. Vleg nou die twee dele deeg sodat die gesnyde kant na bo wys.
7. Bak op ’n voorbereide bakplaat vir ongeveer 30 minute. Sit dadelik voor of bêre in ’n lugdigte houer.
Onthou, Nutella kan enige tyd van die dag geëet word, so dié brood gee jou die verskoning om selfs vir ontbyt sjokolade te eet!